MUNICIPIUL CRAIOVA

CONSILIUL LOCAL AL MUNICIPIULUI CRAIOVA

                                                                                                                                        
 

 

HOTĂRÂREA NR.160
privind modificarea Regulamentului de desfăşurare a activităţii de montare şi întreţinere a mobilierului stradal din municipiul Craiova, aprobat prin Hotărârea Consiliului Local al Municipiului Craiova nr. 240/2006

     

 

 Consiliul Local al Municipiului Craiova, întrunit în şedinţa ordinară din data de 30.04.2015;

 Având în vedere raportul nr.58294/2015 întocmit de Direcţia Servicii Publice prin care se propune modificarea „Regulamentului de desfăşurare a activităţii de montare şi întreţinere a mobilierului stradal din municipiul Craiova”, aprobat prin Hotărârea Consiliului Local al Municipiului Craiova nr. 240/2006 şi rapoartele comisiilor de specialitate ale Consiliului Local al Municipiului Craiova nr.127, 136, 137, 138 şi 139/2015;
În conformitate cu prevederile Ordonanţei Guvernului nr.71/2002 privind organizarea şi funcţionarea serviciilor publice de administrare a domeniului public şi privat de interes local, aprobată prin Legea nr. 3/2003 şi Hotărârii Guvernului nr.955/2004 privind aprobarea reglementărilor cadru de aplicare a acesteia;

Potrivit Hotărârii Consiliului Local al Municipiului Craiova nr.240/2006 privind aprobarea „Regulamentului de desfăşurare a activităţii de montare şi întreţinere a mobilierului stradal din municipiul Craiova”;

În temeiul art.36 alin.2 lit. d coroborat cu alin.6 lit. a, pct.11, art. 45 alin.3, art.61 alin.2 şi art.115, alin.2, lit.b din Legea nr.215/2001 privind administraţia publică locală, republicată;

 
HOTĂRĂŞTE:

 

 

Art.1. Se aprobă modificarea art.5 din Regulamentul de desfăşurare a activităţii de montare şi întreţinere a mobilierului stradal din municipiul Craiova, prin completare cu un nou alineat, care va avea următorul conţinut:

            „Din activitatea de montare şi întreţinere a mobilierului stradal fac parte şi alte activităţi:

· confecţionat suporţi ghivece pentru stâlpi,

· confecţionat suporţi jardiniere,

· confecţionat jardiniere din ciment şi lemn,

· placat jardiniere mobilier stradal,

· confecţionat pergole din lemn pe structură metalică, repararea şi întreţinerea terenurilor de sport cu suprafeţe de joc din tartan şi repararea şi întreţinerea împrejmuirilor la terenurile de sport” 

Art.2. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.240/2006.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Servicii Publice şi Regia Autonomă de Administrare a Domeniului Public şi Fondului Locativ Craiova vor aduce la îndeplinire prevederile prezentei hotărâri.

